**ZÁPISNICA**

**zo zasadnutia komisie kultúry a cirkvi pri MsZ v Šamorín**

**zo dňa 18.01.2023**

**Prítomní:** Varju Péter, Méry János, Pálinkás Éva, Hushegyi János,

**Program zasadnutia:**

1. Oboznámenie členov komisie s prácou komisie a s návrhom finančného rozpočtu mesta na rok 2023 (oblasť kultúry a cirkvi)

2. Nominácia kandidátov za členov komisie kultúry, ktorí nie sú volenými členmi MsZ - ostatných členov komisie z radov odborníkov mesta

3. Rôzne

Predseda komisie po privítaní všetkých prítomných členov komisie otvoril rokovanie.

*k bodu 1:*

Prítomní členovia komisie boli oboznámení s návrhom rozpočtu mesta pre oblasť kultúry a cirkvi na rok 2023, ktorý prijali a brali na vedomie.

Ďalej, noví členovia komisie boli oboznámení ako sú kultúrne spolky zaradení do jednotlivých kategórií a schvaľovací bodový systém na uľahčenie posudzovania projektov, viď príloha č.1.

*k  bodu 2:*

Do komisie kultúry a cirkvi boli navrhnuté nasledovné osoby – ostatní členovia komisie:

Hegyiová Brigitta, Juhász Tibor a Nagy Myrtil,

ktorých komisia jednohlasne odporúča na schválenie MsZ.

*K bodu 3:*

Méry J. oboznámil členov komisie o existencii „Výboru pre zachovanie hodnôt Šamorína - Somorjai Értéktár Bizottság“. Prácou výboru bude zozbierať staré artefakty z minulosti mesta. Čiže, ak z obyvateľov mesta Šamorín niektorí disponujú pre nich nepotrebnými predmetmi s väzbami na minulosť mesta Šamorín – úradné listiny, knihy, noviny, rôzne dokumenty, v ktorých je meno Šamorína spomenuté, fotografie, ale aj napr. starý nábytok, náradie alebo iné predmety, môžu ich darovať Mestskému vlastivednému domu, resp. Výboru pre zachovanie hodnôt Šamorína. Mestský vlastivedný domu ich rád prijme za účelom rozšírenia svojej zbierky miestnej histórie, ktorú zatiaľ zbiera naša obyvateľka Šamorína Erzsébet Méry.

Péter Varju vyzdvihol, že komisia chce pokračovať v projekte „Svetlo, ktoré spája“- Noci kostolov, ktorý sa uskutočnil v sobotu 8. októbra 2022. Večer v tento deň sa otvorili všetky brány kostolov a kaplniek pred návštevníkmi a ponúkali rôzne prednášky a koncerty. Ďalšou úlohou komisie bude výber správneho mena pre MsKS v Šamoríne, ktorú už začali v roku 2021, tiež umiestnenie ďalších informačných medených tabúl na historické budovy mesta a mnoho ďalších činností.

 PaedDr. Varju Peter

 predseda komisie

Zapísala: I. Almási